EkBass/fiwiki-20250220-pages-articles huggingface dataset:
Kim Yu-na

Kim Yu-na (Hangul: , Hanja: , IPA: [kimjʌna]; s. 5. syyskuuta 1990) on eteläkorealainen taitoluistelija. Hän on olympiavoittaja ja -hopeamitalisti sekä kaksinkertainen maailmanmestari. Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen. == Ura == Juniorien MM-kilpailuissa Kim voitti kultaa vuonna 2006 sekä hopeaa vuonna 2005 edellään vain itseään 20 päivää nuorempi Mao Asada. Aikuisten kisoissa hän saavutti MM-pronssia vuosina 2007 ja 2008. Vuonna 2009 Kim voitti neljän maanosan mestaruuden. Los Angelesissa vuonna 2009 hän voitti maailmanmestaruuden yli 16 pisteen erolla seuraavaan. Kim johti kilpailua selvällä erolla jo lyhytohjelman jälkeen. Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen. Vuoden 2010 MM-kilpailuissa Torinossa hän saavutti hopeaa. Kim Yu-naa valmensi kevääseen 2010 saakka kanadalainen olympiamitalisti Brian Orser. Tämän valmennussuhteen päätyttyä Kim muutti Kaliforniaan harjoittelemaan. Vuoden 2010 olympiavoiton jälkeen Kim kilpaili harvoin ja piti välivuoden kaudella 2011–2012. Vuonna 2011 Kim jäi maailmanmestaruuskisoissa toiseksi ja vuonna 2013 voitti toisen aikuisten maailmanmestaruutensa. Kim päätti uransa vuonna 2014 Sotšin olympialaisissa, joissa hän jäi toiseksi puhtaalla ohjelmalla. Urallaan Kim ei kertaakaan jäänyt arvokisoissa palkintosijojen ulkopuolelle. Kim toimi yhtenä Etelä-Koreassa PyeongChangissa pidettävien 2018 talviolympialaisten lähettiläänä. Avajaisseremoniassa Kim Yu-na sytytti olympiatulen lyhyen luistelunäytöksen jälkeen. == Yksityiselämä == Kim Yu-na kääntyi äitinsä kanssa katolilaisuuteen vuonna 2008. Hänellä on tapana tehdä ristinmerkki ennen kilpailua. Hän pitää myös kädessään ruusukkosormusta, mikä vaati olympialaisten aikana selitystä, koska korealainen lehdistö luuli hänen olevan kihloissa. Kim Yu-nan kastenimi on Stella. == Lähteet == * ISU-profiili === Viitteet === Luokka:Eteläkorealaiset taitoluistelijat Luokka:Eteläkorealaiset olympiavoittajat Luokka:Vuonna 1990 syntyneet Luokka:Elävät henkilöt
Pikku Robotit

Pikku Robotit eli Pikku Robot on tuotantoyhtiöiden Cosgrove Hall Filmsin, HIT Entertainmentin, Mackinnon & Saundersin ja BBC:n luoma lastenohjelma. Sitä on esitetty Suomessa Yle TV2:n Pikku Kakkosessa. Sarja kertoo roboteista, jotka asuvat romumaalla jaksojen alussa. Tämän jälkeen he siirtyvät robottien omaan maailmaan, ja jaksojen lopussa robottien maailma sulkeutuu rautaovilla. Pikku Roboja ovat Nuppi, Sotta (koira), Sportti, Täplä, Raita, Mörkö, Ruoste, Kipinät 1 ja 2, Välkky sekä Torvi. == DVD-julkaisut == Pikku Robojen jaksoja myydään DVD- levyillä lastenelokuvien myyntiyhtiössä Lasten Suosikit. DVD- levyjä on neljä ja niiden nimet ovat * Hurraa! Nyt rakennetaan ja leikitään! * Hypi ja pompi! Leikiten se menee! * Tule mukaan! * Yhdessä teemme enemmän! == VHS-julkaisut == Pikku Robojen jaksoja myydään VHS- kasetilla lastenelokuvien myyntiyhtiössä Lasten Suosikit. VHS- kasetteja on yksi ja sen nimi on * Hurraa! Nyt rakennetaan ja leikitään!https://www.tori.fi/18147808 Luokka:Lastenohjelmat
East River

East River on vesiväylä, joka kulkee Manhattanin itäpuolella New Yorkissa. Se yhdistää Long Islandin salmen ja Upper New York Bay -merenlahden. East Riverin vedenkorkeus vaihtelee vuoroveden vaikutuksesta. East River on pituudeltaan noin 26 kilometriä ja leveydeltään 200:sta metristä noin 1 200 metriin. Se yhdistyy Hudson-jokeen Manhattanin saaren pohjoispuolella. == Lähteet == Luokka:New Yorkin joet Luokka:Hudsonjoen vesistö Luokka:Manhattan
Lee Raymond

Lee R. Raymond (s. 13. elokuuta 1938) oli Exxon Mobilin toimitusjohtaja vuosina 1999–2005 ja Exxonin toimitusjohtaja vuodesta 1993. Hän oli töissä yrityksessä vuodesta 1963. Raymond on kemian tekniikan tohtori Minnesotan yliopistosta. Raymond oli johtaja Exxonissa Exxon Valdezin öljyonnettomuuden aikana. Johdon palkkioista ja optioista syntyi jupakka Yhdysvalloissa vuonna 2006. Exxon Mobilin johtaja jäi eläkkeelle ja sai muhkean korvauksen. Lee R. Raymond sai eläkkeelle lähtiessään 398 miljoonan dollarin kompensaation.Exxon Chairman Got Retirement Package Worth at Least $398 Million New York Times 13.4.2006 Exxon Mobil -skandaalin johdosta SEC sääti johdon palkat ja palkkiot julkisiksi, jotta ikäviltä yllätyksiltä vältyttäisiin. Se on vaikuttanut myös suomalaisyritysten raportointiin ja palkkojen julkisuuden kasvuun. ==Lähteet== Luokka:Yhdysvaltalaiset yritysjohtajat Luokka:Vuonna 1938 syntyneet Luokka:Elävät henkilöt
MCI

MCI on yhdysvaltalainen telekommunikaatioyritys Virginiassa. MCI syntyi WorldCom ja MCI Communications -yhtiöiden sulautumisesta. Verizon Communications osti yrityksen 7. heinäkuuta 2006. Yritys meni konkurssiin 21. heinäkuuta 2002. == WorldCom-skandaali == WorldCom on kuuluisa ”luovasta kirjanpidosta”, jossa tappiot siirrettiin osakkuusyrityksiin ja tuloiksi merkittiin tulevia tai lavastettuja voittoja. Saksalaisen taloustieteilijän Horst Albachin mukaan optiot perustuvat väärään filosofiaan.HS 25.11.1998 Juha Siltalan mukaan WorldComissa johdon optiot houkuttelivat yhtiön johtoa manipuloimaan kursseja.Juha Siltala: Työelämän huonontumisen lyhyt historia, s. 442–445. Otava, 2004. WorldComin perustaja ja johtaja Bernard Ebbers sai vuonna 2005 tuomion petoksesta. ==Lähteet== Luokka:Yhdysvaltalaiset yritykset
CUDA

CUDA () on Nvidian kehittämä alusta ja ohjelmointirajapinta GPGPU- ohjelmointiin. Rajapinta mahdollistaa ohjelmointikielten C, C++ ja Fortran käytön GPU-ohjelmointiin. Rajapinta tukee OpenACC- ja OpenCL-alustojen käyttöä ohjelmoinnissa ja on saatavilla Mac OS X-, Linux- ja Windows-alustoille. CUDA julkaistiin vuonna 2006, jolloin sen käyttöön tarvittiin GeForce 8800- tai Quadro-mallin GPU. CUDA toimii tietokoneilla, joissa on jonkin seuraavan mikroarkkitehtuurin suoritin: * Tesla * Fermi * Kepler * Maxwell * Pascal CUDA:a osaa hyödyntää muun muassa osa BOINC-alustalla suoritettavista hajautetun laskennan projekteista. AMD:n vastine CUDA:lle on ROCm. == Katso myös == * GPGPU * NVidia Cg == Lähteet == Luokka:Ohjelmistot Luokka:Nvidia
Maastojuoksun maailmanmestaruuskilpailut 2009

Maastojuoksun maailmanmestaruuskilpailut 2009 järjestettiin 28. maaliskuuta Ammanissa Jordaniassa. Kisoihin ilmoittautui 63 maata ja 508 urheilijaa. ==Rahapalkinnot== Kilpailuissa jaettiin palkintorahoja yhteensä 280 000 Yhdysvaltain dollaria. Nuorten sarjassa ei jaettu rahapalkintoja. ;Henkilökohtainen kilpailu * voittaja 30 000 $ * toinen 15 000 $ * kolmas 10 000 $ * neljäs 7 000 $ * viides 5 000 $ * kuudes 3 000 $ ;Joukkuekilpailu * voittaja 20 000 $ * toinen 16 000 $ * kolmas 12 000 $ * neljäs 10 000 $ * viides 8 000 $ * kuudes 4 000 $ ==Mitalistit== ===Miehet 12 km=== Henkilökohtainen kilpailu Kultaa Hopeaa Pronssia Gebre-egziabher Gebremariam 35.02 Moses Ndiema Kipsiro 35.04 Zersenay Tadese 35.04 Joukkuekilpailu Kultaa Hopeaa Pronssia Leonard Patrick Komon Mathew Kipkoech Kisorio Mark Kosgey Kiptoo Moses Cheruiyot Mosop Mangata Kimai Ndiwa Linus Kipwambok Chumba 28 4 6 7 11 (14) (25) Gebre-egziabher Gebremariam Habtamu Fikadu Hunegnaw Mesfin Feyisa Lilesa Dino Sefir Tadese Tola 28 1 5 10 12 (15) (17) Zersenay Tadese Teklemariam Medhin Samuel Tsegay Samson Kiflemariam Issak Sibhatu Kidane Tadasse 50 3 9 16 22 (24) (56) === Naiset 8 km === Henkilökohtainen kilpailu Kultaa Hopeaa Pronssia Florence Jebet Kiplagat 26.13 Linet Chepkwemoi Masai 26.16 Meselech Melkamu 26.19 Joukkuekilpailu Kultaa Hopeaa Pronssia Florence Jebet Kiplagat Linet Chepkwemoi Masai Lineth Chepkurui Ann Karindi Mwangi Iness Chepkesis Chenonge Pauline Chemning Korikwiang 14 1 2 4 7 (10) (11) Meselech Melkamu Wude Ayalew Gelete Burka Deska Mamitu Sentayehu Ejigu Koren Jelela 28 3 5 8 12 (14) (30) Ana Dulce Félix Sara Moreira Ana Dias Analía Rosa Elisabete Lopes Inês Monteiro 72 15 16 19 22 (64) (DNF) ===Pojat 8 km=== Henkilökohtainen kilpailu Kultaa Hopeaa Pronssia Ayele Abshero 23.26 Titus Kipjumba Mbishei 23.30 Moses Kibet 23.35 Joukkuekilpailu Kultaa Hopeaa Pronssia Titus Kipjumba Mbishei Paul Kipngetich Tanui Japheth Kipyegon Korir John Kipkoech John Kemboi Cheruiyot Charles Kibet Chepkurui 20 2 4 5 9 (10) (13) Ayele Abshero Atalay Yirsaw Gashaw Biftu Debebe Woldsenbet Legese Lamiso Yetwale Kende 22 1 6 7 8 (16) (32) Goitom Kifle Mulue Andom Nassir Dawud Merhawi Tadesse Gebrebrhan Tesfamariam Abraham Tewelde 72 14 18 19 21 (33) (34) ===Tytöt 6 km === Henkilökohtainen kilpailu Kultaa Hopeaa Pronssia Genzebe Dibaba 20.14 Mercy Cherono 20.17 Jackline Chepngeno 20.27 Joukkuekilpailu Kultaa Hopeaa Pronssia Genzebe Dibaba Frehiwat Goshu Sule Utura Emebet Anteneh Meseret Mengistu Tsega Gelaw 18 1 4 6 7 (9) (12) Mercy Cherono Jackline Chepngeno Nelly Chebet Ngeiywo Hilda Chepkemoi Tanui Jackline Chebii Delvine Relin Meringor 18 2 3 5 8 (10) (16) Nanaka Izawa Erika Ikeda Asami Kato Aki Otagiri Chitose Shibata Emi Kameyama 76 17 18 20 21 (22) (36) ==Lähteet== * IAAF:n tulossivu ==Aiheesta muualla== * Kisajärjestäjien sivu 2009 Luokka:Vuoden 2009 yleisurheilu Luokka:Jordanian urheilu Luokka:Amman
Georgi Gelašvili

Georgi Kakojevitš Gelašvili (, , s. 30. elokuuta 1983 Tšeljabinsk, Venäjän SFNT, Neuvostoliitto) on venäläinen jääkiekkomaalivahti. Hän edustaa kaudella 2017–2018 kazakstanilaista VHL-joukkuetta HK Saryarka Karagandaa. Gelašvilin isä on georgialainen ja äiti venäläinen. ==Ura== Gelašvili aloitti uransa kasvattajaseurassaan Traktor Tšeljabinskissä vuonna 1999. Ensin pelaamalla Traktorin kakkosjoukkueessa Venäjän kolmanneksi korkeimmalla sarjatasolla Pervaja ligassa (1999–2000), myöhemmin hän pelasi myös ykkösjoukkueessa, niin Vysšaja Ligassa (2000–2002) kuin Superliigassa (2006–2008). Vuonna 2002 Georgi Gelašvili siirtyi Kazakstanin jääkiekkoliigaan, koska ei päässyt pelaavaan rooliin Traktorissa. Kazakmys Satpajevissä hän sai vastuuta ja nousi joukkueen johtavaksi maalivahdiksi. Hänen esityksensä huomioitiin yleisesti Kazakstanissa ja hänelle tarjottiin Kazakstanin kansalaisuutta ja mahdollisuutta pelata Kazakstanin maajoukkueessa, Gelašvili kuitenkin kieltäytyi. Vuonna 2006 Gelašvili palaisi takaisin Venäjälle, superliigaan ja Traktoriin. Kazahmys vastusti siirtoa ja tapausta puitiin oikeudessakin, mikä päättyi Traktorin eduksi. Vuonna 2008 Gelašvili riitautui Traktorin päävalmentajan Andrei Nazarovin kanssa ja Georgi Gelašvili pelasi loppukauden Metšel Tšeljabinskissä Vysšaja Ligassa. Kaudelle 2008–2009 hän siirtyi uuden KHL-liigan Lokomotiv Jaroslavliin. Kausi alkoi varamaalivahdin roolissa, mutta Lokomotivin ykkösmaalivahdin Sergej Zvyaginin kehnot esitykset avasivat Gelašvilille mahdollisuuden ja hän otti pelaavan maalivahdin roolin. Runkosarjassa Gelašvili oli koko liigan paras maalivahti voitoilla mitattuna. Kaudeksi 2010–2011 hän siirtyi Metallurg Magnitogorskiin. ==Lähteet== * * ==Aiheesta muualla== * Tilastot global-sport.ru sivustolla Luokka:Venäläiset jääkiekkomaalivahdit Luokka:Venäläiset jääkiekkovalmentajat Luokka:Vuonna 1983 syntyneet Luokka:Elävät henkilöt
Ambrolauri

Ambrolauri () on kaupunki Ambrolaurin piirikunnassa Ratša-Letškhumi ja Kvemo Svanetin hallintoalueella Georgiassa. Se on piirikuntansa ja hallintoalueensa pääkaupunki. Vuonna 2014 Ambrolaurissa arvioitiin olevan noin 2 047 asukasta; vuoden 2002 väestönlaskennassa asukkaita oli 2 541. 1600-luvulla Ambrolaurissa sijaitsi yksi Imeretin kuninkaiden residensseistä. Kuninkaallisesta palatsista on säilynyt vain kirkon rauniot ja torni. Vuonna 1769 Imeretin kuningas Solomon I lahjoitti alueen ruhtinas Zurab Matšabelille, joka pystytti paikkakunnalle ”Matšabelin tornin”. Ambrolaurille annettiin kaupunkioikeudet vuonna 1966. Kaupunki vahingoittui Ratšan maanjäristyksessä 1991. == Lähteet == == Aiheesta muualla == Luokka:Georgian kaupungit
Sanna Räsänen

Sanna Räsänen (s. 27. lokakuuta 1975) on suomalainen entinen jalkapalloilija. Hän edusti urallaan SM-sarjassa muun muassa Kuopion MimmiFutista, Tampereen Ilvestä, Kuusysiä ja Porrassalmen Urheilijoita. Räsänen pelasi myös Yhdysvaltojen yliopistosarjassa. Maajoukkueessa Räsänen pelasi 48 ottelua vuosina 1991–2000. == Lähteet == Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Susanna Heikkilä

Susanna Heikkilä (s. 18. tammikuuta 1974) on suomalainen entinen jalkapalloilija. Hän edusti urallaan SM-sarjassa muun muassa Mikkelin Palloilijoita, Porrassalmen Urheilijoita sekä Malmin Palloseuraa, jossa hän voitti sekä Suomen mestaruuden että Suomen Cupin kaudella 2003. Heikkilä pelasi vuosina 1992–2003 maajoukkueessa 22 ottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1974 syntyneet Luokka:Elävät henkilöt
Irmeli Leskinen

Irmeli Leskinen (s. 1. joulukuuta 1957) on suomalainen entinen jalkapalloilija. Hän edusti urallaan SM-sarjassa muun muassa Kemin Intoa, jossa hän voitti Suomen mestaruuden ja Naisten Suomen Cupin. Leskinen pelasi vuosina 1977–1982 maajoukkueessa 22 ottelua, joissa hän teki kaksi maalia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1957 syntyneet Luokka:Elävät henkilöt
Jääkiekon maailmanmestaruuskilpailut 1933

Jääkiekon maailmanmestaruuskilpailut vuonna 1933 pelattiin Tšekkoslovakiassa. Turnaus oli kolmiportainen. Ensin pelattiin alkusarja kolmessa lohkossa, joiden kaksi parasta joukkuetta selviytyivät toiselle kierrokselle. Toisella kierroksella mukaan tulivat myös Kanadan ja Yhdysvaltain joukkueet. Näiden jatkolohkojen kaksi parasta etenivät neljän joukkueen mitalisarjaan. Yhdysvallat pystyi ensimmäistä kertaa kukistamaan Kanadan ja voitti maailmanmestaruuden. Samassa yhteydessä pelatun Euroopan-mestaruuden voitti isäntäjoukkue Tšekkoslovakia. == Alkusarja == === Lohko 1 === === Lohko 2 === === Lohko 3 === Kanada ja Yhdysvallat etenivät suoraan jatkoon ilman karsintoja. == 2. kierros == === Välieräryhmä A === === Välieräryhmä B === == Sijoitusottelut == === Sijoista 9.–12. === === Sijoista 9.–10. === === Sijoista 7.–8. === === Sijoista 5.–6. === === Mitalisarja === Keskinäiset ottelut välieristä laskettiin mukaan loppusarjan taulukkoon. == Loppujärjestys == thumb|Kisojen mitaleja. MM Joukkue pelaajat 1\. Gerry Cosby, John Garrison, Ben Langmaid, Winthrop Palmer, Frank Holland, Larry Sanford, Channing Hillard, Stewart Iglehart, Sherman Forbes, Jim Breckinridge; Valmentaja: Walter A. Brown 2\. Geddes. Hearn, McIntyre. Kane, Chisholm, MacAlpine, Collins, Huggins, Kerr, Nugent. 3\. Jan Peka. Jaroslav Pušbauer, Wolfgang Dorasil, Zbislav Petrs, Jan Michálek. Jiří Tožička, Josef Maleček, Karel Hromádka, Alois Cetkovský, Tomáš Švihovec, Oldřich Kučera, Hans Mattern. 4\. 5\. 5\. 7\. 7\. 9\. 10\. 11\. 12\. EM Joukkue 1\. 2\. 3\. 3\. 5\. 5\. 7\. 8\. 9\. 10\. ==Lähteet== 1933 Luokka:Jääkiekon Euroopan-mestaruuskilpailut Luokka:Vuoden 1933 jääkiekko Maailmanmestaruuskilpailut 1933 Luokka:Prahan urheilutapahtumat
Kapteeni Nemo (yhtye)

Kapteeni Nemo oli suomalainen blues-yhtye, joka lyhyeksi jääneen uransa aikana ehti levyttää kolme albumia ja keikkaili ahkerasti. Yhtyeen perustivat Teatterikorkeakoulussa opiskellut Markku 'Musti' Mustonen ja hänen opettajanaan tuolloin toiminut Arno 'Nono' Söderberg. Kappaleet olivat pääosin Mustosen ja Söderbergin käsialaa tai käännöksiä, mutta joukkoon mahtuu myös varsinaisia helmiä Jukka Itkoselta ja Juice Leskiseltä. Jälkimmäisen kynästä on lähtöisin pienoiseksi hitiksi tuolloin noussut Mansikoita Suonenjoelta. Yhtye teki lyhyen comebackin vuonna 1998 esiintyen Järvenpään Puistobluesissa. == Julkaisut == * * * == Trivia == Vuonna 2009 Mustonen liittyi vokalistiksi mikkeliläisen The White Hiacers -yhtyeen riveihin. Yhtye soittaa pääasaiassa lainakappaleita vanhoilta blueslegendoilta. Yhtye muutti nimensä 2011 ja soittaa nyt nimellä Kapteeni nemo evp & almost grown. ==Lähteet== ==Aiheesta muualla== *Rock in Mikkeli Mikkelin Kaupunginkirjaston sivuilla *Diskografia YLEn Äänitearkistossa Luokka:Suomalaiset bluesyhtyeet
Bolnisin piirikunta

Bolnisin piirikunta () on piirikunta Kvemo Kartlin hallintoalueella Georgiassa. Piirikunnassa on noin 75 100 asukasta (vuonna 2006) ja sen pinta- ala on 804 neliökilometriä. Noin 66 prosenttia maakunnan asukkaista on azereita, 27 prosenttia georgialaisia ja loput muun muassa armenialaisia. Bolnisin piirikunta sijaitsee Kvemo Kartlin laaksossa ja rajautuu lännessä Dmanisin, idässä Marneulin ja pohjoisessa Tetri tsqaron piirikuntiin sekä etelässä Armeniaan. Alueen merkittävimmät joet ovat Ktsia ja sen sivujoki Mašavera. Piirikunnan alasta on metsää puolet, laidunta neljäsosa ja peltoa viidesosa. Alueella tuotetaan viiniä, hedelmiä ja maitotuotteita. Bolnisin kaupungin lisäksi piirikunnassa on kaksi kaupunkityyppistä taajamaa, Tamarisi ja Kazreti. == Lähteet == == Aiheesta muualla == Luokka:Georgian piirikunnat
Baghdati

Baghdati () on kaupunki Baghdatin piirikunnassa, Imeretin hallintoalueella Georgiassa. Runoilija Vladimir Majakovski syntyi kaupungissa.Vladimir Mayakovsky Poets.org Se tunnettiin hänen mukaansa nimellä Maiakovski (georg. მაიაკოვსკი) vuosina 1940–1990. Vuonna 2014 Baghdatissa arvioitiin olevan noin 3 707 asukasta. == Lähteet == Luokka:Georgian kaupungit Luokka:Imereti
Valdai (täsmennyssivu)

Valdai tarkoittaa seuraavia asioita: * Valdai, kaupunki Novgorodin alueella * Valdai, järvi Novgorodin alueella * Valdain piiri, kunnallishallintoalue Novgorodin alueella * Valdain ylänkö, ylänkömaa Keski-Venäjän tasangon luoteisosassa * Valdai eli Uikujärvi, maalaiskunta ja taajama Karjalan tasavallassa * Valdain kansallispuisto, Novgorodin alueella
Anthony Michaels-Moore

Anthony Michaels-Moore on brittiläinen baritoni. Hänet tunnetaan muun muassa Giuseppe Verdin oopperoista. Hän on esiintynyt useissa kuuluisissa oopperataloissa, kuten Milanon La Scalassa ja Lontoon Covent Gardenissa. == Aiheesta muualla == * Viralliset sivut * Kuvaus IMG Artists -sivulla Luokka:Brittiläiset baritonit Luokka:Syntymävuosi puuttuu Luokka:Elävät henkilöt
Bordžomin piirikunta

Bordžomin piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 25 214 asukasta (vuonna 2014) ja sen pinta- ala on 1 189 neliökilometriä. Piirikunnan keskus Bordžomin kylpyläkaupunki on kuulu mineraalivedestään, jota markkinoidaan nimellä BorjomiBorjomi Australia: History of Borjomi Mineral Water Viitattu 14.12.2009. Vuonna 1995 alueelle perustettiin Bordžomi-Kharagaulin kansallispuisto, joka kattaa suuren, yli 76 000 hehtaarin laajuisen vuoristoisen metsäalueen. Alueella on säilynyt useita endeemisiä kasvilajeja ja uhanalaisia eläinlajeja. Muihin Bordžomin piirikunnan nähtävyyksiin kuuluvat muun muassa Timotesubanin luostari, jonka pääkirkko on rakennettu 1100–1200-luvuilla, Sagdenin kirkko 1300–1400-luvuilta ja linna 1700-luvulta, keskiaikainen Tsikhisdžvarin linna, Tadzrisin luostari 800-luvulta sekä vanhat Kviriketin ja Nedzvin luostarit. Nedzvin luostarissa asui vuodesta 1060 eteenpäin georgialainen teologi ja kääntäjä Giorgi Mtatsmindeli. Likanin kylpyläpaikkakunnan reunalla on Romanovien palatsin lisäksi luostari 800–900-luvuilta ja lähistöllä 1500-luvulla rakennettu linnoitus. == Lähteet == == Aiheesta muualla == *
Aleksandr Lukitš Volkov

Aleksandr Lukitš Volkov (; 25. joulukuuta 1928, Karjalan tasavallan nykyisen Prääsän piirin Jessoilan kylä – 4. huhtikuuta 2020) oli karjalainen runoilija. Toisen maailmansodan aikana Aleksandr Volkov oli evakuoituna Sverdlovskin alueella. Palattuaan Karjalaan hän suoritti tutkinnon Petroskoin osuustoimintateknikumissa ja Karjalan pedagogisessa instituutissa. Hän työskenteli osuuskunta- ja ammattiyhdistystehtävissä, tasavallan kauppaministeriössä ja vuosina 1964–1991 Karellestorg-yhtiön johtajana. Eläkkeelle jäätyään Volkov omisti aikansa kirjalliselle ja yhteiskunnalliselle toiminnalle. Vuonna 1997 ilmestyi hänen ensimmäinen runokokoelmansa Pieni Dessoilu. Hänet tunnettiin myös klassisen venäläisen runouden kääntäjänä. Karjalan lisäksi Volkov kirjoitti venäjäksi. Vuodesta 1999 hän toimi Karjalan rahvahan liiton puheenjohtajana. ==Teokset== * Pieni Dessoilu: runot, kiännökset. Petroskoi, 1997. * Ven’an runot livvin kielel. Petroskoi, 1998. * Večnyj ogon’ = Iguine tuli. Petrozavodsk, 2000. * Järvet Karjalan: vallitut runot. Petroskoi: Periodika, 2003. * Slovo o livah = Liivin virret. Petrozavodsk, 2004. ==Lähteet== ==Aiheesta muualla== * Lyhyt elämäkerta Folklorno-literaturnoje nasledije Russkogo Sever -sivustolla * Elämäkerta Suomalais-ugrilaisten kirjailijoiden 8. konferenssin sivustolla Luokka:Karjalankieliset kirjailijat Luokka:Vuonna 1928 syntyneet Luokka:Vuonna 2020 kuolleet
Jargon (albumi)

Jargon on samannimisen suomalaisyhtyeen vuonna 1980 julkaistu instrumentaalialbumi. Kansikuvat on ottanut Esa Kärki. == Kappaleet == ;A-puoli # # # # ;B-puoli # * # # == Kokoonpano == * Jarmo Hiekkala – basso, akustinen basso, tuottaja * Pekka Tegelman – kitara, akustinen kitara * Heikki Keskinen – saksofoni * Seppo Rauteva – rummut * Pertti Pokki – koskettimet, tuottaja === Tuotanto === * Dan Tigerstedt – äänittäjä * Esa Kärki – kansikuva, valokuvat == Aiheesta muualla == * Jargon discogs.com -sivustolla Luokka:Vuoden 1980 esikoisalbumit Luokka:Suomalaiset progressiiviset rockalbumit Luokka:Suomalaiset jazzalbumit
Jussi-palkinnot 1997

Jussi-palkinnot 1997 jaettiin 1. maaliskuuta 1997 Valkoisessa salissa järjestetyssä Jussi-palkintojen jakotilaisuudessa vuoden 1996 elokuville. Gaalan juonsivat Heikki Hela, Timo Kahilainen ja Heikki Silvennoinen. ==Voittajat ja ehdokkaat== Sarja Voittaja Elokuva Muut ehdokkaat Paras elokuva Kauas pilvet karkaavat Paras ohjaus Aki Kaurismäki Kauas pilvet karkaavat Paras miespääosa Jorma Tommila Joulubileet Paras naispääosa Kati Outinen Kauas pilvet karkaavat Paras miessivuosa Oiva Lohtander Joulubileet Paras naissivuosa Elina Salo Kauas pilvet karkaavat Paras käsikirjoitus Aki Kaurismäki Kauas pilvet karkaavat Paras kuvaus Olavi Tuomi Merisairas Paras äänisuunnittelu Risto Iissalo Merisairas ==Aiheesta muualla== *IMDb: Jussi Awards: 1997 1997 Luokka:1997
Per Petterson

Per Petterson (s. 18. heinäkuuta 1952 Veitvet, Oslo) on norjalainen kirjailija. Hän kuuluu maansa suosituimpiin kirjailijoihin. Pettersonille myönnettiin Pohjoismaiden neuvoston kirjallisuuspalkinto 2009 teoksesta Jeg forbanner tidens elv. Hän on ollut vuonna 1997 ehdolla palkinnonsaajaksi teoksella Til Sibir. Petterson on koulutukseltaan kirjastonhoitaja. Hän on työskennellyt kirjakaupassa, kääntäjänä ja kirjallisuuskriitikkona, mutta on viime ajat keskittynyt pelkästään kirjoittamiseen. Hän sanoo saaneensa vaikutteita muun muassa Knut Hamsunilta ja Raymond CarveriltaBBC.co. Pettersonin 40 kielelle käännetty teos Ut og stjæle hester on kaksimerkityksinen. Kysyttäessä, miten Norjan natsimiehitys kääntyi romaanin juoneksi, Petterson vastasi: "Kuten sanoin, en suunnittele, joten kaksoismerkitys tuli, kun sitä tarvitsin. Se voi olla lukijoille pettymys, mutta minulle itselleni se kertoo taiteen voimasta. Tuntuu kuin veistäisi jostakin materiaalista esiin veistosta. Täytyy edetä materiaalin ehdoilla eikä yrittää pakottaa esiin muotoa, johon se ei kuitenkaan suostu."Stocke, Joy E.; "Language within Silence – An Interview with Norwegian Writer Per Petterson", Wild River Review, 19.11.2007. Teos oli hänen läpimurtoteoksensa, ja se on saanut Norjan kriitikkojen kirjallisuuspalkinnon ja Norjan kirjakauppiaiden vuoden parhaan kirjan palkinnon ohella ulkomaisia palkintoja, muun muassa. Bragen palkinnon vuonna 2000 saanut I kjølvannet kertoo miehestä, joka menetti perheensä Scandinavian Starin onnettomuudessa 1990. International Dublin Literary Award 2007 teoksesta Hevosvarkaat. == Teokset== *Aske i munnen, sand i skoa, novelleja 1987 *Ekkoland, 1989 *Det er greit for meg, romaani 1992 *Til Sibir, romaani 1996 *I kjølvannet, romaani 2000 *Hevosvarkaat, romaani 2009 Ut og stjæle hester 2003 *Månen over Porten, esseitä 2004 *Kirottu ajan katoava virta, romaani 2011 Jeg forbanner tidens elv 2008 ==Lähteet== ==Aiheesta muualla== *Maailmankirjat.ma-pe.net Luokka:Norjalaiset kirjailijat Luokka:Pohjoismaiden neuvoston kirjallisuuspalkinnon saajat Luokka:Vuonna 1952 syntyneet Luokka:Elävät henkilöt
Ashcroft (Kanada)

Ashcroft on 1 600 asukkaan kunta läntisessä Kanadassa, Brittiläisessä Kolumbiassa. Sen perustivat 1860-luvun kultakuumeen aikana kaksi veljestä, jotka olivat kotoisin Englannin Gloucestershiren Ashcroftista. Ashcroft sijaitsee Thompsonjoenitäpuolella, Kamloopsjärven länsipäässä.Geographical name details BCGNIS == Lähteet == ==Aiheesta muualla== Luokka:Brittiläisen Kolumbian kunnat
Uber Arena (Berliini)

Uber Arena (aiemmin O2 World, Mercedes-Benz Arena) on Berliinissä sijaitseva urheiluhalli. Anschutz Entertainment Group osti vuonna 2002 maan, jolle areena rakennettiin ja rakennustyöt alkoivat vuonna 2005. Halli saatiin valmiiksi vuonna 2008 ja ensijää tehtiin 17. heinäkuuta 2008. Urheilujoukkueista ALBA Berlin ja Eisbären Berlin käyttävät hallia kotiareenanaan. Areenalla järjestetään myös konsertteja ja käsipallo-otteluita. ==Tapahtumat== *Euroliigan Final Four 2009 *MTV Europe Music Awards 2009 == Lähteet == ==Aiheesta muualla== *Virallinen kotisivu Luokka:Berliinin rakennukset ja rakennelmat Luokka:Saksan urheiluhallit Luokka:Berliinin urheilu
Robert Cushman Murphy

Robert Cushman Murphy (29. huhtikuuta 1887 Brooklyn, New York – 20. maaliskuuta 1973 Long Island) oli yhdysvaltalainen lintutieteilijä. Murphy opiskeli Brown Universityssä ja valmistui 1911. Pian valmistumisen jälkeen hän avioitui Grace Alison Barstowin kanssa, ja heille syntyi kolme lasta. Hän teki tutkimusmatkan valaanpyyntialuksen miehistön jäsenenä Etelä-Georgiaan, jossa hän vietti useita kuukausia tutkien valtamerilintuja ja kuningaspingviinejä. Tämä matka osoitti hänelle suunnan läpi elämän kestäneelle valtamerielävien tutkimiselle. Murphy työskenteli joitakin vuosia (1911–1917) Brooklynin museossa ja Brooklyn Institute of Arts and Sciences-opiston luonnontieteiden osaston johtajana. 1921–1926 hän toimi American Museum of Natural Historyn lintuosaston apulaiskuraattorina, 1926–1942 museon valtamerilintujen osaston kuraattorina ja 1942–1949 museon lintuosaston johtajana. Hän teki tutkimusmatkan Perun rannikon saarille ja kirjoitti teoksen Bird Islands of Peru (1925). Museo julkaisi hänen kaksiosaisen, 1 200-sivuisen teoksensa Oceanic Birds of South America 1936. Kaikkiaan Murphy julkaisi noin 600 tieteellistä kirjoitusta. Brown University palkitsi Murphyn kunniatohtorin arvonimellä 1941, samoin San Marcosin yliopisto Limassa Perussa. Hän toimi American Ornithologists' Unionin puheenjohtajana 1948–1950. Murphy nimesi useita uusia lintujen alalajeja sekä laineviistäjän (Pterodroma ultima) ITIS ja pikkumyrskysukeltajan (Pelecanoides georgicus), viimeksi mainitun yhdessä Francis Harperin kanssa.ITIS == Lähteet == * Muistokirjoitus (The Auk 91.) * Chrono-Biographical Sketches === Viitteet === Luokka:Yhdysvaltalaiset ornitologit Luokka:Vuonna 1887 syntyneet Luokka:Vuonna 1973 kuolleet
Whitehall

Whitehall on katu Lontoon ydinkeskustassa. Se kulkee Trafalgar Squarelta Parliament Squarelle. Monet Britannian hallinnon keskeiset rakennukset sijaitsevat Whitehallin ja sen poikkikatujen kuten Downing Streetin varrella. Siksi sanaa Whitehall käytetään myös kuvaannollisesti, kun viitataan valtionhallintoon.Esim. Whitehall plotted to 'neutralise' leader in Iraq - 63 years ago Independent Katu on nimetty sen varrella sijainneen Whitehallin palatsin mukaan, joka tuhoutui tulipalossa vuonna 1698. == Kadun varrella sijaitsevat instituutiot == Virastot ja ministeriöt pohjoisesta etelään * Amiraliteetti * Ympäristö- ja elintarvikevirasto * Vanha sotavirasto * Ratsuväenkaarti * Puolustusministeriö * Skotlannin asioiden virasto * Walesin asioiden virasto * Scotland Yard * Hallituksen toimisto * Downing Street 10 pääministerin virka-asunto * Terveysvirasto * Työ- ja eläkevirasto * Ulkoasiainministeriö * Valtiovarainministeriö (Her Majesty's Treasury) Keskellä itse katua sijaitsee sodissa kaatuneiden muistomerkki The Cenotaph. == Lähteet == Luokka:City of Westminster Luokka:Lontoon kadut
Laosin presidentti

Laosin presidentti on Laosin valtionpäämies. Presidentin virka luotiin vuonna 1975 Pathet Laon vallankumouksen jälkeen, mikä lakkautti Laosin kuningaskunnan. Laosin parlamentti valitsee presidentin viideksi vuodeksi kerrallaan. ==Laosin demokraattisen kansantasavallan presidentit == Järjestys Presidentti Virkakausi Puoluekanta 1 Souphanouvong 2\. joulukuuta 1975 15. elokuuta 1991 Laosin kansan vallankumouksellinen puolue vt. Phoumi Vongvichit vt. 31. lokakuuta 1986 15. elokuuta 1991 Laosin kansan vallankumouksellinen puolue 2 Kaysone Phomvihane 15\. elokuuta 1991 21. marraskuuta 1992 Laosin kansan vallankumouksellinen puolue 3 Nouhak Phoumsavanh 25\. marraskuuta 1992 24. helmikuuta 1998 Laosin kansan vallankumouksellinen puolue 4 Khamtai Siphandon 24\. helmikuuta 1998 8. kesäkuuta 2006 Laosin kansan vallankumouksellinen puolue 5 Choummaly Sayasone 8\. kesäkuuta 2006 20. huhtikuuta 2016 Laosin kansan vallankumouksellinen puolue 6 Bounnhang Vorachith 20\. huhtikuuta 2016 22. maaliskuuta 2021 Laosin kansan vallankumouksellinen puolue 7 Thongloun Sisoulith 22\. maaliskuuta 2021 virassa Laosin kansan vallankumouksellinen puolue Luokka:Laosin presidentit
Rinkebyn metroasema

Rinkebyn metroasema on asema Tukholman metron sinisellä linjalla (linja 10) Rinkebyssä pohjois-Tukholmassa. Rinkebyn metroasema otettiin käyttöön 31. elokuuta vuonna 1975. Asema sijaitsee Rissnen ja Tenstan asemien välissä. Etäisyys Rinkebystä Kungsträdgårdenin metroasemalle on noin 12,3 kilometriä. Asemalla on kaksi laituria, ja sinne on sijoitettu Nisse Zetterbergin taideteos Fornfynd. Vuonna 2015 asemaa käytti arkisin 6 700 matkustajaa päivässä. == Lähteet == == Aiheesta muualla == Luokka:Tukholman metroasemat
M/S Scandinavian Star

M/S Massalia, myöhemmin M/S Scandinavian Star ja M/S Regal Voyager, oli auto- ja matkustajalautta, joka rakennettiin Ranskassa vuonna 1971. Norjan Oslon ja Tanskan Frederikshavnin välillä liikennöineellä aluksella syttyi huhtikuussa 1990 tulipalo, jossa menehtyi 159 ihmistä. Onnettomuuden jälkeen laiva vaihtoi useaan otteeseen omistajaa ja nimeä, kunnes se vuonna 2004 myytiin Intiaan purettavaksi. viitattu 3.4.2009 == Tulipalo huhtikuussa 1990 == M/S Scandinavian Star lähti 6. huhtikuuta 1990 kello 21.45 Oslosta kohti Fredrikshavnia. Aluksella oli 383 matkustajaa ja 99 miehistön jäsentä. Yöllä, Lysekilin edustalla aluksella havaittiin monta tulipaloa, joista ensimmäisen sammuttivat matkustajat. Toinen tulipalo levisi kuitenkin niin pahasti, että klo 2.24 alus lähetti hätäkutsun ja klo 3.20 päällikkö Hugo Larsen määräsi jättämään laivan. Larsen jätti itse laivan klo 3.23, ilmoittaen ettei laivalla enää olisi pelastettavia. Palo vaati 159 uhria. Tahallisesta sytyttämisestä löytyi todisteita, muun muassa palolähteiden määrä, laivan juuri ennen paloa korotettu vakuutus, ja että miehistön havaittiin estäneen sammutustoimenpiteitä. Tutkimusta vaikeuttivat kuitenkin portugalilaisen miehistön kielitaidottomuus ja aluksen paloturvallisuudesta tinkiminen; palohälytystä ei annettu riittävän pitkään, eikä nukkuvia matkustajia herätetty. Suurkäräjien tutkimuskomitea tapahtumasta antoi selvityksen 1. kesäkuuta 2017. == Lähteet == == Aiheesta muualla == * Solheim, T.; Lorentsen, M.; Sundnes, P.K.; Bang, G. & Bremnes, L. (1992): The “Scandinavian Star” ferry disaster 1990 – a challenge to forensic odontology. International Journal of Legal Medicine 104: 339–345. * * IMO: History of SOLAS fire protection requirements Luokka:Autolautat Luokka:Laivapalot
Hans Rampf

Johannes ”Hans” Rampf (2. helmikuuta 1931 Bad Tölz – 5. toukokuuta 2001 Murnau am Staffelsee) oli saksalainen jääkiekkoilija. Hän edusti Länsi-Saksan jääkiekkojoukkueessa Saksan yhdistettyä olympiajoukkuetta niin vuoden 1956 kuin 1960 olympialaisissakin. Rampf hyväksyttiin International Ice Hockey Federation Hall of Famen pelaajajäseneksi 2001.IIHF Hockey Hall of Fame bio (arkistoitu versio) Vuoden 1980 talviolympialaisissa Rampf toimi Länsi-Saksan jääkiekkomaajoukkueen päävalmentajana. ==Lähteet== Luokka:Saksalaiset jääkiekkoilijat Luokka:Saksalaiset jääkiekkovalmentajat Luokka:Vuonna 1931 syntyneet Luokka:Vuonna 2001 kuolleet
Kortepohjan kirkko

Kortepohjan kirkko valmistui 1974 kerho- ja muine tiloineen. Kirkko sijaitsee Kortepohjan liikekeskuksen lähistöllä. Se edustaa rakennustyyliltään 1970-luvun elementtirakentamista ja suunnittelijana toimi Antti Eskelinen. Uuno Poikonen toteutti vuonna 1975 kirkon alttarireliefin. Teoksen nimi on Ylösnousemus.Finnica:Keski-Suomen kirkot, Kortepohjan kirkko. Viitattu 3.4.2009 Kosteusvaurioista kärsinyt kiinteistö oli saneerauksen vuoksi poissa käytöstä joulukuusta 2007 syyskuuhun 2010. Saneerauksessa kirkko käytännössä rakennettiin uudelleen. Peruskorjauksen yhteydessä suurin osa tiloista eriytettiin ja vuokrattiin Jyväskylän kaupungin vammaispalvelulle.Kortepohjan seurakuntakeskus uudelleen käyttöön. Viitattu 30.9.2013Suurin osa Kortepohjan kirkon tiloista vuokralle. Viitattu 30.9.2013 == Lähteet == == Aiheesta muualla == * Keski-Suomen kirkot Luokka:Kortepohja Luokka:Suomen kivikirkot Luokka:Jyväskylän kirkot
OGLE-TR-113

OGLE-TR-113 on tähti Kölin tähdistössä. Vuonna 2004 vahvistui tieto sitä kiertävästä eksoplaneetasta, OGLE-TR-113b:stä, jonka massa on Jupiteriin verrattuna 1,32-kertainen. OGLE-TR-113 sijaitsee noin 4 900 valovuoden päässä.Extrasolar Visions == Lähteet == Luokka:Kölin tähdistö
Brose Bamberg

Brose Bamberg on saksalainen koripalloseura Bambergista. Se pelaa koripallon Bundesliigassa. == Historia == Seura perustettiin vuonna 1955 nimellä 1. FC 01 Bamberg. Vuonna 1970 seura nousi koripallon Bundesliigaan. Seura vaihtoi nimensä ensin TTL Bambergiksi (Tapeten-Teppichboden-Land) vuoden 1988 tienoilla. Vuonna 1993 joukkue teki seurahistoriansa siihen mennessä parhaan suorituksensa sijoittuessaan sarjassa toiseksi TSV Bayer 04 Leverkusenin voittaessa mestaruuden. 1990-luvulla nimi vaihdettiin TTL uniVersa Bambergiin. Kun joukkuetta sponsoroineelle yritykselle tuli talousongelmia, vaihtui nimi vuonna 2000 TSK uniVersa Bambergiksi. Ennen vuotta 2005 joukkue joutui tyytymään vielä kahteen kakkossijaan, mutta kaudella 2004–2005 se voitti vihdoin mestaruuden. Samalla kaudella joukkue osallistui ULEB Eurocupiin. Saksan mestaruuden siivittämänä joukkue pääsi kaudelle 2005–2006 Euroliigaan. Se menestyi hyvin ja pääsi 16 parhaan joukkoon. Kaudella 2006–2007 seura vaihtoi nimekseen Brose Basketin ja voitti toisen Saksan mestaruutensa. Seura pääsi kaudeksi 2007–2008 pelaamaan Euroliigaa. Vuonna 2016 seuran nimi muuttui Brose Bambergiksi. Kaudella 2018–2019 se pelasi Mestarien liigaa. == Aiheesta muualla == * Virallinen kotisivu Luokka:Saksalaiset koripalloseurat Luokka:Baijerin urheilu Luokka:Bamberg Luokka:Vuonna 1955 perustetut urheiluseurat
Alfa Sagittarii

Alfa Sagittarii on pääsarjan B-luokan tähti Sagittariuksen eli Jousimiehen tähdistössä. Se ei ole erityisen kirkas, näennäinen kirkkaus on 3,96. 170 valovuoden päässä sijaitsevaa tähteä kutsutaan myös arabian kielestä periytyen Rukbatiksi eli "(Jousimiehen) polveksi".Department of Astronomy – University of Illinois at Urbana–Champaign == Lähteet == Luokka:B-spektriluokan pääsarjan tähdet
Toinen jalka haudasta

Toinen jalka haudasta on vuonna 2009 ensi-iltansa saanut Johanna Vuoksenmaan ohjaama suomalainen komediaelokuva.Elokuvan esittely / Toinen jalka haudastaFilmtownViitattu 28.7.2024 == Rooleissa == ==Juoni== Puutarhuri Visa Vuoriolla parisuhdekriisi ja hän on kuolemansairas. Visa haluaisi vielä ennen kuolemaansa rakentaa unelmiensa puiston. Hanna Manninen on toimittaja, joka seuraa ihmisten viimeisiä toiveita ja tekee niistä artikkeleita. Hannan ja Visan mielenkiinnot kohtaavat ja viimeistä toivettaan toteuttaessaan Visa tutustuu Hannaan ja tajuaa löytäneensä elämänsä naisen. Visa tosin arvekee rakastumisen olleen jo liian myöhäistä, kunnes hän saakin tietää asian, joka sekoittaa suunnitelmat. ==Lähteet== Luokka:Vuoden 2009 suomalaiset elokuvat Luokka:Suomalaiset komediaelokuvat Luokka:Johanna Vuoksenmaan ohjaamat elokuvat
Miyazaki

Miyazaki tarkoittaa seuraavia: == Paikkoja == * Miyazaki, Japanin Kyūshū- saaren itärannikolla sijaitseva prefektuuri * Miyazaki, Miyazakin prefektuurin pääkaupunki == Henkilöitä == Listan henkilöt ovat japanilaisia ellei toisin mainita. * Akira Miyazaki (1934–2018), käsikirjoittaja ja ohjaaja, * Aoi Miyazaki (s. 1985), näyttelijä * Ayumi Miyazaki (s. 1971), laulaja ja säveltäjä * Daisuke Miyazaki (s. 1981), käsipallonpelaaja * Gorō Miyazaki (s. 1967), elokuvaohjaaja, Hayao Miyazakin poika * Hayao Miyazaki (s. 1941), animeohjaaja ja -käsikirjoittaja * Hidetaka Miyazaki, videopelien ohjaaja, suunnittelija, käsikirjoittaja, From Software -yrityksen presidentti * Manabu Miyazaki (s. 1945), kirjailija * Manabu Miyazaki (s. 1949), luontokuvaaja * Masajiro Miyazaki (1899–1984), japanilais-kanadalainen osteopaatti ja kuolinsyytutkija * Norihiko Miyazaki (s. 1969), lentopallonpelaaja * Tsutomu Miyazaki (1962–2008), sarjamurhaaja * Yasuji Miyazaki (1916–1989), uimari ja olympiavoittaja * Yoshinobu Miyazaki (s. 1978), rintauimari * Yuka Miyazaki (s. 1983), jalkapalloilija. === Kuvitteellisia henkilöitä === * Miko Miyazaki, The Order of the Stick -verkkosarjakuvan hahmo
Juurikunta

Juurikunta on algebran kuntateoriaan liittyvä käsite. Olkoon K kunta, I indeksijoukko ja (f_i )_{i\in I} joukko K[x]:n polynomeja, jotka eivät ole vakioita. Sanotaan, että kunnan K laajennus E on perheen (f_i)_{i\in I} juurikunta, jos * jokainen f_i hajoaa E[x]:ssä ensimmäisen asteen polynomien tuloksi ja * jos edellinen kohta on voimassa, niin sama kohta ei ole voimassa millekään E:n aidolle alikunnalle E'. Voidaan osoittaa, että jokaista tällaista kokoelmaa (f_i)_{i \in I} kohti on olemassa isomorfiaa vaille yksikäsitteinen juurikunta. Luokka:Kuntateoria de:Körpererweiterung#Zerfällungskörper
Gorin piirikunta

Gorin piirikunta () on piirikunta Šida Kartlin hallintoalueella Georgiassa. Piirikunnassa asuu 120 569 asukasta (2021) ja sen pinta-ala on 1 352 neliökilometriä. Piirikunnan pääkaupunki on Gori. Suuri osa Gorin piirikunnasta sijaitsee Etelä-Ossetian itsenäiseksi julistautuneella alueella eikä ole Georgian hallinnassa. Tskhinvalin kaupunki on piirikunnan pohjoisosassa, muttei kuulu siihen hallinnollisesti. Piirikunnan tärkeimpiin nähtävyyksiin kuuluvat Gorin kaupungin lisäksi Uplistsikhen muinaiskaupunki ja Atenis Sionin kirkko 600-luvulta. == Lähteet == == Aiheesta muualla == Luokka:Georgian piirikunnat Luokka:Šida Kartli
Pohjois-Carolinan yliopisto, Charlotte

Pohjois-Carolinan yliopisto, Charlotte () on julkinen yliopisto Charlottessa Pohjois-Carolinassa Yhdysvalloissa. Pohjois-Carolinan yliopistojärjestelmään kuuluvalla oppilaitoksella on neljä kampusaluetta kaupungissa. 30\. huhtikuuta 2019 kaksi ihmistä kuoli ja neljä loukkaantui ampumavälikohtauksessa yhdellä yliopiston kampusalueista. == Lähteet == ==Aiheesta muualla== *Yliopiston virallinen sivu *Taiteiden ja arkkitehtuurin tiedekunta *Kasvatustieteiden tiedekunta *Virallinen urheilusivu Luokka:Pohjois-Carolinan yliopistot ja korkeakoulut
Dedoplistsqaron piirikunta

Dedoplistsqaron piirikunta () on piirikunta Kakhetin hallintoalueella Georgiassa. Piirikunnassa on noin 21 221 asukasta (2014) ja sen pinta-ala on 2 529 neliökilometriä. Dedoplistsqaro sijaitsee aivan Georgian itäosassa Azerbaidžanin rajalla. Piirikunnan keskus on Dedoplistsqaron kaupunki. Dedoplistsqaron piirikunnassa Iori-joen pohjoispuolella sijaitsee Vašlovanin kansallispuisto, joka on perustettu vuonna 2003. Kansallispuisto kuuluu Georgian kuivimpiin alueisiin mutta on kasvillisuudeltaan ja eläimistöltään merkittävä. Puistossa on Georgian tihein keskittymä nisäkkäitä ja matelijoita, joista monet ovat vaarantuneita tai lähellä sukupuuttoa. == Lähteet == == Aiheesta muualla == Luokka:Georgian piirikunnat
Forni di Sotto

Forni di Sotto (friuliksi For Disot) on kunta Udinen maakunnassa Friuli- Venezia Giulian alueella Koillis-Italiassa. Kunnan pinta-ala on 94 neliökilometriä ja asukkaita siellä on 600. Kunnan asukkaita kutsutaan italiaksi nimellä fornesi. Forni di Sopran suojeluspyhimys on Madonna del Rosario. Forni di Sopran naapurikunnat ovat Ampezzo, Claut, Forni di Sopra ja Sauris. == Väkiluvun kehitys == Forni di Sotton väkiluvun kehitys vuodesta 1871 vuoteen 2015: Vuosi Väkiluku Vuosi Väkiluku 1871 1 879 1951 1 598 1881 1 947 1961 1 406 1901 1 816 1971 878 1911 1 821 1981 877 1921 1 888 1991 761 1931 1 717 2001 716 1936 1 446 2007 688 2015 600 == Lähteet == == Aiheesta muualla == * Kunnan kotisivut Luokka:Udinen maakunnan kunnat
Walid Tayeb

Walid Tayeb (, s. 24. maaliskuuta 1981) on tunisialainen entinen jalkapalloilija. Hän pelasi oikeana laitahyökkääjänä muun muassa Espérancessa ja JS Kairouanissa. ==Seurajoukkueura== Tayeb aloitti jalkapalloilun EOG Kramin junioreissa, josta hänet nostettiin myöhemmin edustukseen. Tayeb pelasi pitkään kasvattaja seurassaan, kunnes heinäkuussa 2006 Espérance osti hänet riveihinsäTransfermarkt Viitattu 4.4.2009 4 vuoden sopimuksella. Useimmiten harvemmin maaleja tekevä Tayeb on onnistunut kaudella 2008–2009 tekemään neljä maalia kauden aikana. Elokuussa 2010 Tayeb siirtyi 1+1-vuotisella sopimuksella JS Kairouaniin.Walid Tayeb à la JSK Infosfoot 14.8.2010 Viitattu 15.8.2010 ===Maajoukkueura=== Tayeb on pelannut myös yhden maaottelun Tunisian paidassa, päästyään vaihdosta kentälle Alankomaita vastaan pelatussa ystävyysottelussa 11. helmikuuta 2009. == Saavutukset == * Arabian Mestarien liiga: 2009 * Tunisian mestaruus: 2006, 2009 * Tunisian cup: 2006, 2007, 2008 == Lähteet == ==Aiheesta muualla== *Walid Tayeb Kawarji.comissa Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Mezzano

Mezzano on kunta Trenton maakunnassa Trentino-Etelä-Tirolin alueella Italiassa. Kunnan pinta-ala on 48 neliökilometriä ja asukkaita siellä on 1 643 (2007). Väestötiheys on 34 as./km². Mezzanon pormestari on Ferdinando Orler. Mezzanon suojeluspyhimys on Madonna del Carmine. Kunnan asukkaita kutsutaan italiaksi nimellä mezzanesi. Mezzanon naapurikunnat ovat Canal San Bovo, Cesiomaggiore, Feltre, Imer, Sovramonte ja Primiero San Martino di Castrozza. == Väkiluvun kehitys == Mezzanon väkiluvun kehitys vuodesta 1921 vuoteen 2007: Vuosi Väkiluku Vuosi Väkiluku 1921 1 541 1971 1 569 1931 1 473 1981 1 621 1936 1 454 1991 1 571 1951 1 532 2001 1 667 1961 1 568 2007 1 643 == Lähteet == == Aiheesta muualla == * Kunnan kotisivut Luokka:Trenton maakunnan kunnat
M/T Kiisla

M/T Kiisla on Navidom Oy:n omistaman SSC Kiisla Oy:n omistama öljytankkeri. Aluksen jääluokitus on 1 A Super. M/T Kiislan sisaralus on vuonna 2005 valmistunut M/T Suula. == Palvelus == Aluksen ei tarvitse käyttää luotsia liikkuessaan Porvooseen Sköldvikin satamaan ilman lastia, jos aluksen päälliköillä on linjaluotsinkirjat kyseiselle väylälle. == Lähteet == == Aiheesta muualla == Luokka:Tankkerit Luokka:Neste Shipping
Finaglen laki

Finaglen laki (tunnetaan myös Finaglen lisäyksenä Murphyn lakiin) voidaan summata: :Kaikki mikä voi mennä vikaan, yleensä menee ja huonoimmalla mahdollisella hetkellä Nimitystä "Finaglen laki" käytti ensi kerran John W. Campbell, Jr., Astounding Science Fiction (myöh. Analog) -lehden päätoimittaja. Hän käytti sitä yleisesti pääkirjoituksissaan 1940-luvulta 1960-luvulle, mutta nimitys ei koskaan yleistynyt samaan tapaan kuin Murphyn laki. Myöhemmin nimitystä "Finaglen laki" teki tunnetuksi tieteiskirjailija Larry Niven sarjassaan Tunnettu Avaruus. == Katso myös == *Hanlonin partaveitsi *Hofstadterin laki *Murphyn laki *Sturgeonin laki == Lähteet == Luokka:Lentävät lauseet Luokka:Periaatteet
Nabil Baha

Nabil Baha (, s. 12. elokuuta 1981 Remiremont, Ranska) on marokkolainen jalkapalloilija. Hän edustaa espanjalaista Sabadellia ja on pelipaikaltaan hyökkääjä. == Ura == Baha aloitti ammattilaisuransa ranskalaisjoukkue Montpellier Hérault’ssa. Sieltä hän siirtyi Portugaliin, pelaten kolme kautta Associação Naval 1º de Maiossa. Vietettyään Sporting Clube de Bragassa yhden kauden, hän siirtyi Espanjaan toiseksi korkeimmalla sarjatasolla pelanneseen Racing Ferroliin. Kauden aikana Baha laukoi yhteensä 8 maalia, mutta joukkueen kausi päättyi kuitenkin putoamiseen ja näin hän jätti seuran. Vuoden pelattuaan Ranskassa, Baha palasi Espanjaan tammikuussa 2007 tällä kertaa SD Ponferradinaan. Kausi 2006–2007 päättyi jälleen joukkueen putoamiseen sarjaporrasta alaspäin. Kaudeksi 2007–2008 Baha siirtyi Málagaan ja sai paljon luottoa kauden aikana, muun muassa Salvan useiden loukkaantumisien takia. Hän teki kaudella 10 maalia ja oli joukkueen toiseksi paras maalintekijä. Málaga nousi kauden jälkeen takaisin pääsarjaan kahden vuoden tauon jälkeen. Vuoden 2008 alussa romanilaisseura Steaua Bukarest tarjosi Bahasta 2 miljoonan euron siirtokorvausta, hän kuitenkin kieltäytyi tarjouksesta ja päätti jäädä Espanjaan. Hänen sopimuksessaan on pykälä, joka oikeuttaa häntä keskustelemaan muiden seurojen kanssa mikäli tarjous on vähintään 3 miljoonaa euroa. Kaudella 2008–2009 Baha laukoi ensimmäisen maalinsa pääsarjassa 5. lokakuuta 2008 vierasottelussa Recreativo de Huelvaa vastaan. Myöhemmin samassa kuussa hän teki maalin vierasottelussa Real Madridia vastaan, ottelu päättyi kuitenkin Madridin 4–3-voittoon. Hän oli joukkueensa paras maalintekijä kahdeksalla osumallaan kauden ensimmäisellä puoliskolla. Baha siirtyi tammikuussa 2011 kreikkalaiseen AEK Ateenaan.Baha se marcha al AEK, y el club espera ceder hoy a Iván al Castilla Sur.es. Viitattu 28.1.2011. Puolen vuoden aikana hän onnistui tekemään vain yhden maalin, joka syntynyi Kreikan cupin loppuottelussa Atromitosta vastaan. Ateena ei tarjonnu Bahalle jatkosopimusta. 18\. elokuuta 2011 Baha allekirjoitti kahden vuoden sopimuksen espanjalaisen Sabadellin kanssa.Nabil Baha joins CE Sabadell cesabadell.cat Viitattu 12.11.2011 ===Maajoukkue=== Baha oli Marokon maajoukkueen mukana vuoden 2004 Afrikan-mestaruuskilpailuissa, jossa se sijoittui toiseksi heti isäntämaa Tunisian jälkeen. Baha teki maalin Malia vastaan välieriottelussa, joka päättyi lopulta numeroihin 4–0. Loukkaantumisen takia Baha ei kyennyt osallistumaan 2008 Afrikan-mestaruuskilpailuihin, jotka järjestettiin Ghanassa. ==Saavutukset== *Afrikan-mestaruuskilpailut **Hopeaa: 2004 *Kreikan cup: 2011 == Lähteet == * * * === Viitteet === Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1981 syntyneet Luokka:Elävät henkilöt
Pensaskukastaja

Pensaskukastaja (Prionochilus maculatus) on Etelä-Aasiassa tavattava kukastajiin kuuluva varpuslintu. == Koko ja ulkonäkö == Kooltaan pensaskukastaja on noin 10 cm. Lintu on päältä vihertävä ja päälaella on pieni oranssi täplä. Vatsa on keltainen ja siinä on leveitä oliivinvihreitä pystyraitoja. Nuorelta linnulta puuttuu päälaen täplä. Lisäksi nuori yksilö on vatsastaan vaaleampi ja raidat ovat heikommat. Aikuisen linnun nokka on paksu ja tumma, kun nuoren linnun nokka on vaaleanpunertava. == Elinympäristö == Pensaskukastajaa tavataan Bruneista, Indonesiasta, Malesiasta, Myanmarista ja Thaimaasta. Laji elää sademetsissä sekä metsien lähellä olevisa pensaikoissa. Lajia tavataan alankomailta aina 1 500 metrin korkeuteen. == Lisääntyminen ja ravinto == Pensaskukastajan lisääntymisaika kestää huhtikuuta lokakuuhun. Naaras munii yleensä kaksi munaa pesimiskerralla. Pääosan pensaskukastajan ruokavaliosta muodostajat hedelmät ja kukkien mesi. Lisäksi laji syö myös hyönteisiä ja pieniä hämähäkkejä. Lajilla on tapana liikkua ruokaillessaan puissa vilkkaasti. Se muodostaa myös parvia muiden kukastajien kanssa esimerkiksi mistelin kukille. == Lähteet == Luokka:Kukastajat
Beleg

thumb|250px|Tom Lobackin piirtämä kuvituspiirros Belegistä. Beleg Cúthalion (Vahvajousi) on kuvitteellinen hahmo J.R.R. Tolkienin fantasiamaailmassa. Beleg oli sindar-haltia ja palveli kapteenina kuningas Elu Thingolin armeijassa yhdessä Mablung Vahvakouran kanssa. Beleg oli jousiammunan ja parantamisen mestari ja esiintyy useissa taisteluissa, mm. Nírnaeth Arnoediadissa. Beleg kuolee hyvän ystävänsä, traagisen hahmo Túrin Turambarin käsissä omaan miekkaansa Anglacheliin. Beleg on vapauttanut Túrinin vankeudesta ja herättyään hän surmaa Belegin luullen tätä örkiksi. Luokka:Keski-Maan henkilöhahmot de:Figuren in Tolkiens Welt#Beleg pl:Lista Sindarów i Moriquendich#Beleg ru:Список эльфов Средиземья#Белег